Source: http://politeia.org.ro/stiri-revista-presei/revista-presei-14-decembrie/60446/
Timestamp: 2019-01-24 01:55:55+00:00

Document:
Revista Presei – 14 decembrie. „Fără penali în funcţii publice” ! | PoliteiaWorld
Home » Stiri / Revista Presei	» Revista Presei – 14 decembrie. „Fără penali în funcţii publice” !
Revista Presei – 14 decembrie. „Fără penali în funcţii publice” !
14/12/2018 Autor desy.demeter Categorii: Stiri / Revista Presei
Buna dimineata intr-o zi de vineri, 14 decembrie! Vineri vremea se schimbă în ţară, deşi valorile termice vor fi în continuare apropiate de mediile multianuale. Ziua, vor fi înnorări temporare şi se vor semnala precipitaţii slabe, predominant sub formă de ninsoare, în nord şi nord-est, iar spre seară şi în extremitatea sud-vestică a ţării. Noaptea, cerul va fi mai mult noros şi se vor semnala precipitaţii, în general moderate cantitativ, pe arii extinse în jumătatea sud-vestică a ţării şi local în rest. Va ninge şi se va depune strat de zăpadă, mai consistent în Carpaţii Meridionali, sudul Crişanei, Banat şi local în Oltenia şi Muntenia. Temperaturile maxime se vor încadra între -1 şi 6 grade, iar cele minime vor fi cuprinse între -7 şi 2 grade, mai ridicate pe litoral. În zonele joase de relief, se va semnala ceaţă. ANM transmite că în Capitală, cerul, variabil în prima parte a zilei, se va înnora treptat, iar în cursul nopţii va ninge, moderat cantitativ şi se va depune strat de zăpadă. Spre dimineaţă, va creşte probabilitatea ca ninsoarea să se transforme în lapoviţă sau chiar ploaie şi să se formeze polei. Vântul se va intensifica în a doua parte a intervalului, când rafalele vor atinge în jur de 40 km/h. Temperatura maximă se va situa în jurul valorii de 2 grade, iar cea minimă va fi de -2…-1 grad.
Toader sustine ca va respecta recomandarile MCV, dar ii ironizeaza pe raportorii europeni: N-au devenit super-legiuitori la noi Ministrul Justitiei, Tudorel Toader, spune ca recomandarile din MCV sunt luate in considerare, dar nu reprezinta o parte dintr-o conventie sau tratat. El a precizat ca raportorii europeni care au scris recomandarile “n-au devenit super-legiuitori la noi, sa adopte ceva cu putere juridica, egala cu tratatele si conventiile”.Tudorel Toader a precizat, joi, in Parlament, ca nu comenteaza declaratiile privind contestarea la Curtea de Justitie a Uniunii Europene a raportului realizat in cadrul Mecanismului de Cooperare si Verificare (MCV) privind Romania: “Contestarea MCV sa v-o explice cine a lansat-o.” “Am declarat si repet ca, sigur, luam in considerare recomandarile. Sigur, recomandarea nu este precum a zis cineva, ca este din conventii si tratate internationale, prin prisma lui 148 (Articolul 148 din Constitutie – Integrarea in Uniunea Europeana -n.red.) “, a subliniat Toader. Precizarile vin dupa ce mai multi specialisti in drept si magistrati au aratat ca recomandarile formulate in cadrul raportului MCV nu au caracter optional pentru Romania. In plus, ei au facut trimitere la o decizie din 2012 data de CCR, care a apreciat ca pozitia de membru al Uniunii Europene “impune statului roman obligatia de a aplica acest mecanism si a da curs recomandarilor stabilite in acest cadru”. Toader a facut diferenta astazi intre recomandarile MCV, realizate de raportorii Comisiei Europene, si tratatul de aderare la UE semnat de Romania. Integral: http://www.ziare.com
Inalta Curte a tras la sorti noile completuri. Dragnea, judecat de 5 femei Inalta Curte de Casatie si Justitie (ICCJ) a organizat, joi, o sedinta publica pentru o noua tragere la sorti a completurilor de cinci judecatori. 16:05 – Dupa repartizarea aleatorie a dosarelor, procesul lui Liviu Dragnea in cazul angajarilor fictive de la Directia Copilului Teleorman a picat la completul 2 penal, format din 5 doamne judecator – Luciana Mera, Simona Encean, Alexandra Iuliana Rus, Lucia Rog, Aida Popa. Aceste completuri sunt valabile doar pana la sfasitul anului si doar pentru cazurile urgente, arestari, recuzari etc. Avand in vedere ca vechiul complet a stabilit deja urmatorul termen pentru 14 ianuarie, in 2019 se va proceda la o noua tragere la sorti a completurilor si o noua repartizare aleatorie de dosare, asa ca liderul PSD probabil nu va fi judecat de cele 5 doamne judecator. Pe de alta parte, surse din magistratura sustin ca in ianuarie s-a dat un termen administrativ si este posibil ca noul complet de 5 extras azi sa dea un nou termen in procesul lui Dragnea pana la sfarsitul anului. Sursele citate ne-au explicat ca, daca se administreaza probe in acest dosar anul acesta, ramane acest complet sa judece apelul lui Dragnea la condamnarea de 3 ani si jumatate in dosarul angajarilor fictive. Celelalte dosare celebre de la ICCJ au picat la repartizarea aleatorie astfel: Integral: http://www.ziare.com
Toader explica urgenta ordonantei Codurilor Penale si ce va contine ea Ministrul Justitiei, Tudorel Toader, a fost intrebat in Parlament despre promovarea ordonantei de urgenta privind Codurile Penale. “Se analizeaza”, a repetat acesta de mai multe ori. El a dat mai multe detalii despre ce ar putea contine OUG si care ar fi urgenta. Declaratiile au fost facute dupa ce Tudorel Toader a avut o discutie cu seful Senatului, Calin Popescu Taricenu, ALDE fiind partidul care-l sustine in postul ministerial. Toader a explicat ca a discutat cu Tariceanu detalii despre preluarea presedintiei Consiliului Justitie si Afaceri Interne. “Daca noi elaboram un draft, proiectul nu produce efecte. Noi putem sa elaboram, ramane de vazut daca el este promovat sau nu”, a spus ministrul Justitiei. Toader a explicat ca, daca Guvernul va adopta o OUG, aceasta va avea articole care vor schimba Codurile Penale si nu le vor inlocui in totalitate. El a repetat ca MJ a trimis anul trecut in Parlament doua proiecte de lege de modificare a Codurilor Penal si de Procedura Penala pentru punerea in acord cu deciziile Curtii Cosntitutionale si de transpunere in legislatia nationala a doua directive europene – confiscarea extinsa si consolidarea prezumtiei de nevinovatie. “Daca va fi o ordonanta, va fi cu cel mult cu doua elemente si trei subpuncte. Unu: Modificarea Codului Penal. Doi: Modificarea Codului de Procedura Penala. Fiecare parte cu trei subpuncte: 1) Modificarile in acord cu deciziile CCR si ce s-a mai adaugat intre timp, alte decizii de neconstitutionalitate. 2) Transpunerea celor doua Directive Europene si 3) Preluarea unora dintre solutiile legislative declarate constitutionale (din legile de modificare a Codurilor care au fost votate in Parlament, iar unele articole au fost declarate neconstitutionae – n.red.) . Ele au fost puse in dezbatere, au fost declarate constitutioanle, sunt in conformitate cu legea constitutionala”, a explicat Toader. Care ar fi urgenta. Intrebat care este urgenta, Tudorel Toader a spus ca nu poate raspunde in numele Parlamentului. Totusi, el a oferit cateva explicatii.”Urgenta era de anul trecut, nu de acum. Pe de o parte, Legiuitorul (Parlamemntul prin lege, sau Guvernul prin OUG – n.red.) trebuia sa modifice Codurile in 45 de zile de la data in care au fost date deciziile CCR. Intram in infringement pentru netranspunerea Directivei privind consolidarea prezumtiei de nevinvatie. Si sunt trei decizii CCR care arata ca se justifica adoptarea OUG pentru transpunerea unei directive europene pentru evitarea procedurii de infringement“, sustine Tudorel Toader. Integral: http://www.ziare.com
Siegfried Mureșan: De ce minte Tudorel Toader când spune că trebuie să dea OUG pe Coduri pentru a evita un infringement din partea UE Europarlamentarul liberal Siegfried Mureșan afirmă că Tudorel Toader „minte” atunci când invocă teama de o procedură de infringement din partea UE pentru a justifica necesitatea unei ordonanțe de urgență pe Codurile Penale.„Comisia Europeană este cea care declanșează procedura de infringement. Or, chiar Comisia a solicitat explicit Guvernului în ultimul raport MCV din 13 noiembrie înghețarea modificărilor aduse Codului penal și Codului de procedură penală și redeschiderea procesului de revizuire a codurilor ținând seama de tratatele europene și de recomandările Comisiei de la Veneția și ale raportului MCV. Așadar, Comisia Europeană, cea care declanșează infringement, spune Guvernului să ajusteze legile în mod riguros, nu intempestiv prin ordonanțe de urgență”, a scris Siegfried Mureșan, pe contul lui de Facebook. Acesta mai susține că „guvernul PSD – ALDE nu dă doi bani pe procedura de infringement”, o dovadă fiind faptul că „România a fost trimisă anul acesta în fața Curții de Justiție a UE pentru netranspunerea Directivei privind spălarea banilor la nici 18 luni de la termenul-limită pentru transpunere”. „Înainte de a trimite cazul la Curtea de Justiție, Comisia Europeană i-a cerut în două rânduri României să remedieze problema, fără niciun rezultat. Nu procedura de infringement îl zorește pe Tudorel Toader cu adoptarea ordonanței, ci președintele infractor al PSD, Liviu Dragnea”, concluzionează Mureșan. Integral: https://www.hotnews.ro
Anca Jurma, șefa DNA, despre modificarea Codurilor Penale: Un act normativ de o importanţă atât de mare ar trebui dezbătut în Parlament, mai degrabă decât adoptat printr-o ordonanţă de urgenţă Procurorul şef interimar al Direcţiei Naţionale Anticorupţie (DNA), Anca Jurma, a declarat joi că un act normativ de o importanţă atât de mare cum este Codul penal ar trebui dezbătut în Parlament, „mai degrabă decât adoptat printr-o ordonanţă de urgenţă”, transmite Agerpres. Întrebată de jurnalişti despre modificarea Codului penal şi a celui de procedură penală, Jurma a declarat: „Nu e competenţa noastră să discutăm despre modul în care legile sunt adoptate în România, doar pot să-mi exprim opinia personală, în sensul că un act normativ de o importanţă atât de mare, cum este un cod penal, ar trebui dezbătut în Parlament, mai degrabă decât adoptat printr-o ordonanţă de urgenţă (…), repet, nu sunt constituţionalist şi noi va trebui să aplicăm legea aşa cum se va adopta”. Chestionată cum vede discuţiile despre amnistie şi graţiere, Jurma a răspuns: „Nu aş vrea să mă pronunţ asupra lucrurilor (…) de competenţa legislativului, dar trebuie să ţinem seama că în momentul în care legislaţia penală şi procesual penală într-un stat membru – şi România este un stat membru – nu este suficient de puternică, acest lucru se poate repercuta asupra anchetelor privind fraude europene şi implicit asupra eficienţei procurorului european”. Referindu-se la Parchetul European, ea a spus că rechizitoriul întocmit de procurorul european va fi trimis instanţelor naţionale, care vor decide dacă o persoană este sau nu vinovată. Integral: https://www.g4media.ro
Sefa Inaltei Curti: A inceput un asalt asupra completurilor de trei judecatori de la ICCJ Presedintele Inaltei Curti de Casatie si Justitie, Cristina Tarcea, a afirmat, joi, ca “mai mult sau mai putin discret” a inceput “un asalt” asupra completurilor de trei judecatori de la ICCJ, adaugand ca, in masura in care tragerea la sorti reprezinta un element al procesului echitabil, el trebuie aplicat tuturor completurilor de trei, doi si un judecator din tara de la toate instantele.”Cred ca e de datoria mea in calitate de reprezentant al puterii judecatoresti sa va atrag atentia asupra unui alt lucru asupra caruia ar trebui sa mediteze toata lumea.E vorba de completurile colegiale de trei judecatori. Nu este un secret pentru nimeni faptul ca mai mult sau mai putin discret a inceput un asalt asupra completurilor de trei judecatori de la Inalta Curte, iar eu vreau sa va amintesc faptul ca la Inalta Curte sunt nu numai completuri de trei, ci si completuri de doi si completuri de unul, iar, in masura in care apreciem ca tragerea la sorti reprezinta un element al procesului echitabil, in egala masura acest element este aplicabil tuturor completurilor de trei, doi si un judecator din tara de la toate instantele”, a declarat Tarcea, la sediul ICCJ, unde a avut loc o noua tragere la sorti a completurilor de cinci judecatori valabile pentru 2018. Presedintele Inaltei Curti a prezentat procedura de tragere la sorti si elementele de noutate, conform hotararii pronuntate de CSM. “Epopeea completurilor de cinci judecatori continua. Mi-ar placea tare mult sa va spun ca astazi e ultimul episod, din pacate, prudenta ma obliga sa am rezerve. Integral: http://www.ziare.com
Barna: Dragnea încearcă să blocheze inițiativa „Fără Penali în funcții publice” la Parlament Președintele USR, Dan Barna, l-a acuzat, joi, la Parlament, pe președintele Camerei Deputaților, Liviu Dragnea, că încearcă să blocheze inițiativa „Fără penali în funcții publice”, refuzând ”să transmită semnăturile de la Secretariatul Camerei Deputaților către CCR”.„Liviu Dragnea încearcă să blocheze inițiativa <Fără Penali> la nivelul Secretariatului Parlamentului. Încercând să vedem care este stadiul, am aflat că inițiativa nu a fost încă trimisă la CCR, deși semnăturile au fost depuse din 21 septembrie. În 26 octombrie, în urmă cu două luni, USR a făcut o solicitare expresă Secretariatului să trimită aceste semnături Curții Constituționale pentru că există un termen de 60 de zile după cum știți. În continuare, Liviu Dragnea refuză să transmită semnăturile inițiativei Fără penali de la Secretariatul Camerei Deputaților către CCR”, a declarat Dan Barna, la Parlament, potrivit Mediafax. Liderul USR a precizat că încercarea de blocare a inițiativei „Fară penali în funcții publice” se face sub pretextul unor motive tehnice. „Solicităm ca săptămâna viitoare, în Biroul Permanent al săptămânii viitoare, să fie introdusă solicitarea pe ordinea de zi și semnăturile să fie transmise către CCR așa cum prevede expres legislația în vigoare. Este o încercare de blocare a acestei inițiative sub pretext tehnic, că nu s-a terminat copierea, niște motive care de fapt nu stau în picioare. Este o încercare de tergiversare și de blocare a inițiativei la Parlament la secretarit. Solicităm lui Liviu Dragnea să respecte solicitarea a peste 1 milioan de români care vor ca românia să nu mai aibă cetățenii în funcții publice și să transmită CCR și să nu mai încalce încă o lege după cum ne-a obișnuit în ultimii doi ani de zile.” Integral: https://www.hotnews.ro
Cât ne costă lunar un parlamentar şi cum se justifică pensiile speciale….Iulian Bulai, deputat USR: Un parlamentar primeşte o indemnizaţie lunară netă de 10.000 de lei. Mai primeşte, de asemenea, dacă este din provincie, dacă nu este din Ilfov sau Bucureşti, suma de 4.600 de lei pentru cazare în Bucureşti. Mai primeşte de asemenea o sumă forfetară pentru cabinetele parlamentare şi activitatea parlamentară din circumscripţiile electorale care înseamnă 25.000 de lei, dintre care jumătate sunt decontabili, jumătate sunt luaţi pe declaraţie pe proprie răspundere. Mai primeşte un parlamentar 1.400 de lei, transport în circumscripţia electorală. Mai primeşte, depinzând de numărul de zile pe care îl petrece în Parlament, o diurnă care cred că este în jurul a 200 de lei. Mai sunt telefon, tabletă, transport gratuit cu trenul – CFR, indiferent unde, atât la clasa 1, cât şi la vagon de dormit, cât şi o călătorie dus întors către circumscripţia electorală cu avionul. În total, peste 40.000 de lei. În timp ce la Senat se auzeau colinde, în Camera Deputaţilor era scandal pe tema bugetului instituţiei. Claudiu Năsui, deputat USR: Vorbim de 44 de milioane de lei în plus numai la salarii şi indemnizaţii, ceea ce este o creştere fantastică. Florin Iordache, deputat PSD: Noi, grupul PSD, am susţinut în continuare și în perioada următoare că vom susține aceste pensii speciale. Sunt peste 500 de deputaţi sau foşti deputaţi care încasează pensie specială. Suma alocată a crescut de la 28.5 milioane de lei, la 28.7 milioane de lei. Şi senatorii au alocat pentru cei peste 221 de beneficiari ai pensiilor speciale un buget suplimentar – de la 14.2 milioane anul acesta, la peste 14.6 milioane anul viitor. Pe lângă banii care îi primesc, au crescut şi alte cheltuieli. Spre exemplu, anul viitor, Senatul a alocat 14.3 milioane de lei cheltuieli de protocol, 2,1 milioane de lei cu deplasările externe, două milioane pentru carburanţi şi 320 de mii de lei pentru materiale de curăţenie. Integral: https://www.digi24.ro
Ministrul Comunicatiilor: Nu cred in programe dedicate diasporei. Romanii se vor intoarce cand va fi mai bine Alexandru Petrescu, ministrul Comunicatiilor si Societatii Informationale, sustine ca nu crede in programe dedicate diasporei, pentru ca romanii din afara se vor intoarce in tara atunci cand va fi mai bine aici, dar pentru asta trebuie sa facem eforturi pentru a aduce atractivitate pe piata.”Unul dintre proiectele din mandatul meu va fi ‘Romania comunica’. Ce ne lipseste este o viziune integrata si vorbeam zilele trecute despre modelul estonian. Pentru asta este nevoie de hotarare si de un plan integrat, iar asta este o alta prioritate a mandatului meu. Programul va reuni toate aceste proiecte de la nivelul administratiei locale. Eforturile la nivelul autoritatile locale nu este uniform. Forta de munca este libera sa circule in Uniunea Europeana si de asta suntem mandri ca facem parte din familia europeana. Pe de alta parte, ma preocupa faptul ca trebuie sa gasim mai multa motivatie pentru ca absolventii care lucreaza in strainatate sa se intoarca in Romania. Aici sunt multi oameni care vor sa-si infiinteze firme in orase, cum ar fi Timisoara, Iasi, Cluj sau Bucuresti. Eu nu cred in programe dedicate romanilor din diaspora. Eu spun ca romanii din afara se vor intoarce in Romania atunci cand va fi mai bine in Romania. Pentru asta, noi trebuie sa facem eforturi pentru a aduce atractivitate in domeniu, pe piata”, a spus Petrescu. Ministrul Comunicatiilor a mentionat ca sectorul digital este cel mai promitator in ceea ce priveste progresul si dezvoltarea economica, iar in privinta economiei digitale Romania se afla la doar 3% in spatele Suediei sau Danemarcei. Integral: http://www.ziare.com
Misiune imposibilă: De unde găsește guvernul Dăncilă bani pentru creșterile de pensii și salarii, plus miliarde pentru baroni …Practic, Teodorovici trebuie să găsească soluția pentru a construi un perpetuum mobile economic, sub presiunea lui Liviu Dragnea și Darius Vâlcov – artizanii politici ai găselniței cu fondul de 10 miliarde de euro. Un fond care dublează practic PNDL, programul prin care sunt alimentați baronii locali prin intermediul Ministerului Dezvoltării, condus încă de disidentul Paul Stănescu. De ce e găselnița lui Dragnea? Teodorovici a dezvăluit motivul, fără să vrea: a spus că fondul va fi gestionat de Ministerul Finanțelor și Comisia de Prognoză, adică nu de Ministerul Dezvoltării. Acest fond va fi instrumentul prin care Dragnea, certat cu Paul Stănescu, vrea să recâștige baronii de partea lui. Nu m-aș mira ca în viitorul buget alocările pe PNDL să fie aproape zero, iar toți banii să meargă în noul fond. Scurtă paranteză: nimeni – nici Dragnea, nici Dăncilă, nici Teodorovici – nu a reușit să explice până acum de ce e nevoie de acest fond și de unde vin banii. Motivul e simplu: nu există o nevoie fundamentată logic, alta decât nevoia lui Dragnea de control politic în partid. Cât despre sursa de bani, nimeni nu a identificat-o. Asta caută acum Ministerul Finanțelor. Călin Popescu Tăriceanu a încercat și el o explicație alambicată: ar fi vorba de împrumuturi luate de comunitățile locale din Fondul Național de Dezvoltare (alimentat cu banii din marile privatizări). În acest caz însă, atractivitatea pentru baroni va scădea dramatic, pentru că un împrumut trebuie rambursat, plus că poate fi acordat doar cu îndeplinirea anumitor condiții. Teodorovici dă semne de la începutul săptămânii că nu e deloc confortabil cu cele trei constrângeri. Știe că îi va fi imposibil să construiască un buget care să împace pensionarii, bugetarii și baronii locali. Pur și simplu România nu produce atât de mulți bani, oricât de generos ar fi șeful Comisiei Naționale de Prognoză, flexibilul Ioan Ghizdeanu, cu prognoza de creștere economică. Teodorovici știe foarte bine că nu se poate baza pe performanța Fiscului condus de Ionuț Mișa. Fiscul, tot mai politizat și mai slăbit, nu poate ține pasul cu nevoile crescânde ale unei coaliții de guvernare care își bazează supraviețuirea pe măsuri populiste. Integral: https://www.g4media.ro/
22 Raspunsuri la Revista Presei – 14 decembrie. „Fără penali în funcţii publice” !
depemures14/12/2018 at 09:01
mi s-au confirmat neoficial deocamdata ,doua presupuneri :
a . KWJ a “plecat ” pe fenta intinsa de drganeavalcov , ref. la insuficienta banilor pentru structurile de forta si informatii , fenta a cuplului toxic ,executata cu scopul amanarii prezentarii bugetului in Parlament ;
b. dragnea ar fi cedat santajului lui kelemen , dar ar fi ceva “nemultumiri” ale ardelenilor din pesede, pe care dragnea spera sa le rezolve prin mai multi bani.
Concluzie : daca lipsa de bani este asa de crunta cum am reusit sa calculez,din putinatatea datelor la care am acces , este groasa rau. Nu m-ar mira sa pice dancila la motiune;cu sprijin pesede.
Pe de alta parte , la INS este un adevarat dezastru. Totul din varful pixului !!
Bruxellul tot agita nuielusa, dar ii mangaie pe crestet pe borfasi cand ajung pe aici.KWJ este plecat cu sorcova si asteapta zapada.
radu214/12/2018 at 09:50
Buna ziua. Noul program scoala, placuta, traducere, administratie maghiara in orice oras https://www.edupedu.ro/propunerile-udmr-pentru-o-noua-lege-a-educatie/ ”Școlile cu predare în limbile minorităților să se poată extinde – prin înființarea sau includerea ca structuri fără personalitate – în alte școli aflate în “zone izolate lingvistic, geografic și cu număr redus de elevi”. ”
zigzag14/12/2018 at 10:31
Cum prin Maramures , Moldova .. sunt zone intregi din care romanii au plecat , fiind “nerecunoscatori” de bunastarea oferita de liderii Kibutzului romanesc , vom putea vedea cum se formeaza comunitati , cu scoli in limba maghiara /rusa /evreieasca etc . Probabil isi vor aduce si neamurile sa se instaleze in teritoriile romanesti iar bizonul de rand va plati taxe sa le suporte toate mofturile . Noi nu vrem imigranti dar vrem minoritari :))
Regim de ocupatie prin preluarea proprietatii si insusirea identitatii /istoriei unui popor distrus de capacitatea intelectuala a unor asa zise “elite” , cu un caracter definit de slugarnicie .
Acum 10 20 ani , spuneau “elitele” .. ce dom’le .. ca doar nu vin ungurii si fug cu Ardealul in spate la Budapesta . Nu fug , se muta :)) Si se muta pe banii romanilor platitori de taxe .
—- Un mic exemplu : Transport decontat integral pentru elevii care aparțin minorităților – este o altă prevedere a proiectului.
Asa deci , minoritarul are beneficiul decontarii transportului integral pentru copii sai iar copilul romanului are dreptul doar de a creste fara un parinte sau ambii parinti ( fugariti din Ro , sa isi castige traiul prin alte zari ) .
Tzepelica14/12/2018 at 10:01
In lipsa banilor pt.satisfacerea integrala a pomenilor, cea mai buna tactica a PSD ar fi trecerea rapida a amnistiei si gratierii plus trantirea guvernului.
Pt. opozitie, in schimb, preluarea guvernarii in conditiile date ar constitui falimentul pt. inca niste ani buni.
Sa vedem daca opozitia inghite momeala si deconteaza mizeriile PSD.
Paganel14/12/2018 at 10:20
Păi, mitomanul a anunțat că poate vota „trântirea” guviermilor #capdemătură, dar numai dacă vine tot „ciuma roșie” la guvernare. În nici un caz, un guvern condus de sică lăutarul… Cică pesedeii ar agrea ideea lui curlățean premier, susținut și de fugarii (plecați sau în curs de „decolare”) din psd…
Să fiu în locul opoziției, aș lăsa psd-alde (cu curlățean șef al guviermilor), ca să „încaseze” ei toate scaltoacele până la alegeri!… Cu condiția ca, exceptând USR, să avem și opoziție. Ceea ce, bănuiesc, nu e cazul, cu de-alde pnl (ex-usl ori ex-pdl) sau/și pmp (ex pdl sau, mai demult, ex-fsn)…
Intamplator14/12/2018 at 10:45
Buna dimineața….corect…
Tzepelica14/12/2018 at 10:50
Mitomanul vrea si el, macar un ciolanas. 🙂
Intamplator14/12/2018 at 10:47
in prima instanța ,curtea de apel a respins cererea de extrădare a cetățeanului turc către satrapii lui Erdogan (sursa hn)
A A14/12/2018 at 10:55
Buna ziua. Asta-i veste foarte buna intre atatea proaste.
zigzag14/12/2018 at 10:50
În Sănătate au avut loc cele mai mari creșteri ale salariului mediu net dintre domeniile bugetare. În 2014 salariul era 1.493 de lei, deci mai mic decât în Învățământ, iar în octombrie anul acesta suma ajunsese la 3.516 lei. Avem o majorare de 2.23 de lei pe net, adica 135,5%. https://www.edupedu.ro/salariul-mediu-net-din-educatie-a-crescut-cu-85-in-ultimii-4-ani-mai-mult-decat-cel-din-administratie/
Sa va zic ce salariu are un responsabil de agentie bancara , a uneia dintre cele mai mari banci din Ro ?
15 Ani -vechime in cadrul aceleiasi sucursale bancare , program 10h /zi , sambata doar 8 . Salariu – 2500 lei in mana . :))))
Nu vreau sa insult cadrele didactice sau medicii .. dar vreau sa stiu – calitatea muncii lor , perfomanta , s-a imbuntatit din punct de vedere al serviciilor oferite , in acelasi raport procentual cu cresterea veniturilor ?
Tzepelica14/12/2018 at 10:54
O sa se imbunatateasca de acu` incolo, cu Abramburica la timona. 🙂
Propune cursuri…remediale pt. codasii clasei!
“…de câteva zile analizăm acest lucru, în aşa fel încât începând cu clasa a III-a, cel puţin pentru elevii care sunt în această situaţie, în pierdere de achiziţie în cunoaştere, să încercăm să facem cursuri remediale, cu învăţătorii de la clasă, după clasa a V-a cu profesorii”
Intamplator14/12/2018 at 11:31
Ne întoarcem la situația anterioară lui 89…nu aveau voie sa lase corijenți sau repetenți și toată clasa era adusă la “cel mai mic numitor comun”adică la nivelul leneșilor/proștilor …așa mi s a explicat atunci și de asta copiii au început meditațiile din cl 7 a…și a 10 a când erau in liceu…
Tzepelica14/12/2018 at 11:34
Egalitarism tembel, in conditiile in care este evident ca nu toti copiii dispun de capacitati intelectuale similare.
Unora degeaba incerci sa le bagi cu palnia.
Diana14/12/2018 at 12:07
Buna ziua tuturor………………..he – he
https://www.g4media.ro/usr-discuta-cu-premierul-viorica-dancila-la-palatul-victoria-despre-oug-pe-codurile-penale-barna-modificarile-propuse-nu-sunt-oportune-si-vor-pune-in-pericol-siguranta-nationala.html
Tzepelica14/12/2018 at 15:39
Motiunea de cenzura se voteaza joi.
Parlamentarii PSD intra in vacanta miercuri.
Eugen Vasilescu14/12/2018 at 21:28
ma voi abtine de la comentarii re motiunea de cenzura – ca sa nu cobesc
Eugen Vasilescu14/12/2018 at 21:33
Adica pana dupa votul la motiunea de cenzura
Paganel14/12/2018 at 21:46
https://www.digi24.ro/stiri/actualitate/evenimente/medalia-de-onoare-a-fortelor-speciale-sua-acordata-sefului-statului-major-al-apararii-1049341
„Generalul Nicolae Ciucă (foto), şeful Statului Major al Apărării (SMAp), şi generalul-maior Marian Sima, şeful Direcţiei Informaţii Militare, au primit vineri Medalia de onoare a Forţelor pentru Operaţii Speciale ale Statelor Unite ale Americii.”
Așa, ca să se enerveze „elitele”!…
Eugen Vasilescu14/12/2018 at 21:51
sa se enerveze elitele – dar mai important gru si black cube – seful promotiei pt green berets anul asta e un roman.
Paganel14/12/2018 at 21:57
Da, păi de-aia am dat și eu știrea: pentru „fanii black-cube” și „iubitorii” de (russkyii) kompass…
Eugen Vasilescu14/12/2018 at 22:18
https://www.hotnews.ro/stiri-international-22867876-the-weekly-standard-saptamanalul-conservator-opunea-lui-trump-inchide-luni.htm
Era bastionul neo-con-ilor, care desi au pozitii forte in administratia lui trump (bolton, pompeo et etc ) sunt sanctionati de “les deplorables”
Eugen Vasilescu14/12/2018 at 23:26
avem parte de un sprint final al spd+acoliti=dragnea ?
Dan Turtirica:
« Revista Presei – 15 decembrie. “Șpăgi în valize diplomat și firme-paravan în paradisuri fiscale.”(T. Stolojan)
Revista Presei – 13 decembrie. Romania nu vrea amnistie si gratiere. CCR însă….? »

References: ICCJ 
 CCR 
 CCR 
 ICCJ 
 CCR 
 CCR 
 CCR